als_Latn dik_Latn sag_Latn
Braçe: Për herë të parë opozita kaloi ylberin. E dyta protestë pa dhunë, por e mbështetur në kauzë banale
- 4104 Lexime
- (16:01 , 12/03/2015)
- 15 Komente
TIRANË- Deputeti socialist Erjon Braçe i ftuar në News24 në rubrikën “Opinion” tha se situata në parlament është anormale por pa një kauzë. Përsa i përket protestës së sotme të PD-së, Braçe tha se “për herë të parë opozita ka kaluar ylberin, pasi është e dyta protestë që s’ka dhunë por është e mbështetur në një kauzë banale”.
“Do doja të vlerësoja shumë. Për herë të parë opozita ka kaluar ylberin. E dyta protestë që nuk ka dhunë, por e mbështetur në një kauzë banale. Do ta vlerësoja shumë po të kishte kaos, për fat të mirë nuk ka kaos, ndaj dhe protesta zgjati më pak se seanca”, tha Braçe.
Braçe është treguar kritik ndaj opozitës që sipas tij nuk po justifikon votën e qytetarëve duke deklaruar se ajo duhet të fokusohet tek detyrat që ka.
“Ne e kemi pasur protestën si bukën që hamë që pas 2005-ës. Kam përshtypjen se në protestë nuk shkon e krehur e pispillosur, se atje normalisht ngjishesh. Siç kishte ardhur Topalli. Situata në parlament është tërësisht anormale dhe pa shkak. Nëse do kishte një kauzë, natyrisht që do të kishte edhe një arsye për ta motivuar, por kur nuk ka kauzë apo është e mbështetur në një kauzë banale, situata është anormale. I kemi lënë kohën dhe hapësirën opozitës për të folur. I kemi dhënë opozitës edhe përgjegjësi të tjera, veç atyre që ka marrë, siç është procesi i integrimit. Unë kuvendin e kam punë. Unë shkoj në parlament për të punuar, për të bërë atë punë për të cilën më kanë votuar. Nuk mund të bëj në parlament, gjëra që nuk kanë lidhje me punën. Situata që është krijuar në parlament, po e zhbën këtë pikëpamje. Puna ka një vit që bëhet dhe është ajo që bëjmë ne. Në dorë kemi 5 ligje të rëndësishme. Një prej tyre për lojërat e fatit. Opozita të fokusohet tek detyrat që ka”, u shpreh Braçe.
Ai i ka quajtur “histori banale” akuzat e deputetit Tom Doshi, ndërsa sqaroi se mocioni i opozitës për dorëheqjen e Metës, nuk është shqyrtuar, për shkak të mungesës së deputetëve të djathtë në kuvend. “Të harxhosh ditën me historira banale… Mocioni ndaj Metës i bllokuar pasi Këshilli i Legjislacionit kryesohet nga Halimi, opozita nuk vjen në kuvend. Po kërkohet të krijohet një precedent kriminal. Ne kemi pasur ngjarje reale, me të vrarë dhe nuk është dorëhequr askush”, tha Braçe.
Në lidhje me mbledhjen e grupit të PS-së, ku u mor vendimi për përjashtimin e deputetit Tom Doshi, Braçe tha se gjithçka është bërë transparente në media.
“Jo vetëm atë ditë por edhe të nesërmen janë zbardhur të gjitha dialogët e mbledhjes së PS-së. Kryeministri Rama ka thënë në mbledhjen e grupit atë që bëri publik dhe janë të shpjeguara arsyet pse Rama i kërkoi grupit parlamentar të lironte deputetin nga marrëdhënia me grupin. Ishin 4-5 arsye të vendosura qartësisht. Deputeti është larguar vetë nga mbledhja dhe është bërë valide ajo që kërkoi kreu i PS-së. Në mbledhjen e grupit të PS-së çdo gjë është bërë transparente”, tha ai.
Në lidhje me takimet e shpeshta që janë bërë mes krerëve të shtetit dhe Kryeprokurorit apo edhe mes Ramës dhe Metës, Braçe tha se çdo gjë është mëse normale.
“Sipas ligjit, nuk duhet të shkonte kryeministri në Prokurori, por prokurori tek kryeministri. Kësaj radhe ka ndodhur krejt e kundërta. Për takimin në kryesi, prej muajsh çdo të mërkurë kryeministri takohet me kreun e kuvendit. Janë takime normale pune”, tha Braçe.
Ai tha gjithashtu se Gjykata e Lartë duhet të vendosë një precedent për të dënuar shpifjet që bëhen nga deputetët në parlament.
“Gjykata e Lartë duhet të vendosë një precedent që të lirojë nga shpifjet parlamentin e Shqipërisë. Në parlament thuhen shpifje por nuk hetohen. Të vendoset precedentë që askush në sallën e parlamentit të mos shpifë. Unë nuk e kam bërë ndonjëherë këtë në sallën e kuvendit. Edhe kur më dërgoi dikush në gjykatë, u tërhoq në apel. U kam qëndruar një për një atyre që kam thënë”, tha Braçe.
(m.k/BalkanWeb)
Komente ( 15 )
-
Brace dymetroshi !Nuk e dijme se ne cfar specie te klasifikojme,por burre nuk mund te quaj.E mjer politika qe ka mbetur ne doren e nje liliputi.
-
Ti Brace personalisht ke kohe qe e ke kaluar ylberin dhe je bere dylber, por partia jote kur do ta kaloje ?!!!
-
21 Janarin e beri opozita, per ti vrare e beri pozita. Eshte e thjeshte. Askush nuk eshte ne burg.
-
Juve te djathtet ju vijne anash. Kur beni proteste ju e digjni venin, e keni zakon se jeni pasardhesit e komunistave. Aman si ju qan zemra te jeni ne opozite se ashtu mund te dgjini e shkaterroni dhe te nisni edhe nja kater te tjere ne anen tjeter. Bravo Rilindja!!!! Ec aty!!!!!!!!!!!!!!!
-
Ik, o shoku Braçevski, se keni që më 41-shin që thoni se pushteti buron nga gryka e pushkës. po ti nuk i duhesh Partisë, se jo pushkë që s’të ka ty Partia, s’i del as për PiSqollë. Ik e bëj tifozllëk për Partizanin nesër dhe taksirat e ke të mos nxehesh nëse tifozët kundërshtarë thërrasin. POSHTË KOMUNIZMI! Nuk e kanë me çerra si puna jote.
-
doli ky plera e qelbesirave
Ky papagalli s’degjohet fare qekur qelbesirat kan marr pushtet
Tani ka ren rehat me postin qe drejton,….kaq e kishte Brace Sarina
-
Me bukur nuk behet Braçe. Po turfulloni pse nuk ndodhi gje ne Tirane. Urdhero bej fushate per kryebashkiakun tani. Edhe Ver Llapa te dali si kandidat kundra jush jua mer she kollaj! Deshet te largonit vemendjen por ja qe nuk ndodhi…
-
Ne proteste Saina Brace,nuk shkohet per tu shtyre.Jeni edhe te pafytyre,mbasi ju vete pra sociaspecialistet shkonit ne protesta vetem per te bere rremuje,ashtu sic jeni ne teresi rrumujaxhinj.Ato protesta me te shtyra,jane ne fakt pa motiv,ndersa nje proteste popullore e kulturuar gjithmone motivin e ka po aq paqesor sa edhe vete protesta.Por po te ishit I afte ta kuptoni kete,nuk do ishin ne pozicionin qe je.Zoti,sic te ka dhene trupin me pakice,ashtu te dha edhe trute.
-
O braqe nuk krahasohesh me protestat e Lulit..a je i bindur se 21 janarin e bete ju…
-
Ik ore mi, kush je ti te cilesosh kauzen e protestes se opozites si banale. Ti “sarine”, nuk e sheh se ne cfare gjendje e keni katandis popullin? Te pamundurit i keni fut burgjeve edhe per 30 mije leke te vjetra, kriminelet i keni ne Parlament e ne poste drejtuese. Qeveri te majte qe lufton te varfrit vetem kete kam pare, po mos u merzisni se do ta merrni pergjigjen ne zgjedhjet e qershorit.
-
OPOZIT E LESHIT BIRISHOVICIN
-
Po po c’na there ore Z sarina. Cekosllovakija kur do te ndajet apo kur te behesh tranvestit- te kalosh d-ylberin. Ah mjer ky popull ke ka zgjedhur. Kur ishe ne opozite, dhe tani njesoj je, flisje si nje makineri pa tru. Ti shpeton pas 21 qershorit por meta, Rama, tahiri dhe perdhunuesi balla ne burg , Ndersa mrika dhe ermonrla felaj ne parukeri se velijaj manaxher ne kazanova,
-
Hahahahaha ik o idiot mos u beni qesharake
-
Je me fat o karkelec patatesh se eshte luli nopozite dhe jeni ne pazar bashke
-
Te nxjerrin ty si kamikaz se ti nuk ke ndjesi dhe i ftohte si akull . Ti nuk mendon per njezezit por vetem flet , flet e flet asgje tjeter.
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn